CELEX: 62018TN0632
Language: da
Date: 2018-10-23 00:00:00
Title: Sag T-632/18: Sag anlagt den 23. oktober 2018 — ZM m.fl. mod Rådet

17.12.2018   
            
            
               DA
            
            
               Den Europæiske Unions Tidende
            
            
               C 455/32
            
         
      Sag anlagt den 23. oktober 2018 — ZM m.fl. mod Rådet
      (Sag T-632/18)
      (2018/C 455/42)
      Processprog: fransk
      
         Parter
      
      
         Sagsøgere: ZM, ZN og ZO (ved advokat N. de Montigny)
      
         Sagsøgt: Rådet for Den Europæiske Union
      
         Sagsøgernes påstande
      
      
                  —
               
               
                  Annullation af de afgørelser, som er bebyrdende for de forskellige sagsøgere, og som består i ansættelsesmyndighedens afgørelser om ikke at tildele dem godtgørelse af skoleudgifter for 2017/2018, som kom til udtryk på forskellig måde alt efter omstændighederne for den enkelte sagsøger:
                  
                              —
                           
                           
                              enten ved en individuel afgørelse (og nærmere bestemt en e-mail), hvori afslaget på godtgørelse det nærmere bestemt anføres.
                           
                        
                              —
                           
                           
                              eller ved benævnelsen »processed« i Sysper, der af sagsøgeren anses for at være en afgørelse om afslag, når den efterfølgende lønseddel, den følgende måned (tidligst den 10., når der er tale om datoen for fremsendelse af lønsedler) ikke indeholder nogen godtgørelse elle alene en godtgørelse af transportudgifter.
                           
                        
            
                  —
               
               
                  Rådet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne anført fire anbringender.
      
                  1.
               
               
                  Første anbringende om tilsidesættelse af artikel 3, stk. 1, i bilag VII til vedtægten for tjenestemænd i Den Europæiske Union og af de almindelige gennemførelsesbestemmelser vedrørende godtgørelse af lægeudgifter, for så vidt som sagsøgtes ændrede fortolkning har tilsidesat de erhvervede rettigheder, de berettigede forventninger, retssikkerheden og princippet om god forvaltning.
               
            
                  2.
               
               
                  Andet anbringende om tilsidesættelse af barnets rettigheder, af retten til familieliv og af retten til uddannelse.
               
            
                  3.
               
               
                  Tredje anbringende om tilsidesættelse af ligebehandlingsprincippet og af princippet om forbud mod forskelsbehandling.
               
            
                  4.
               
               
                  Fjerde anbringende om, at der ikke er foretaget en effektiv afvejning af sagsøgernes interesser og om, at den anfægtede afgørelse er behæftet med en tilsidesættelse af proportionalitetsprincippet.